O‘zbekistonda koronavirus bilan kunlik kasallanish bo‘yicha mart oyidan buyon eng past ko‘rsatkich qayd etildi

O‘zbekistonda 20-dekabr kuni 124 kishida koronavirus qayd etilib, mamlakatda pandemiya boshidan beri koronavirusga chalingani rasman tasdiqlanganlar soni 197 392 nafarga yetdi. Bu haqda Sog‘liqni saqlash vazirligi matbuot xizmati xabar berdi.
Yangi kasallanish holatlarining
koronavirusga chalingan bemorlar bilan muloqotda bo‘lganligi sababli namuna olingan fuqarolar orasida aniqlangan. Ta’kidlash kerakki, bundan oldin O‘zbekistonda kunlik kasallanish bo‘yicha 2021-yildagi eng past ko‘rsatkich 23-mart kuni qayd etilgandi — o‘shanda 119 kishida COVID-19 tasdiqlangan.
20-dekabr kuni jami 160 kishi: Andijonda 17 nafar, Buxoroda 11 nafar, Jizzaxda 3 nafar, Qashqadaryoda 4 nafar, Navoiyda 6 nafar, Namanganda 3 nafar, Samarqandda 20 nafar, Surxondaryoda 2 nafar, Farg‘onada 11 nafar, Xorazmda 5 nafar, Toshkent viloyatida 55 nafar va Toshkent shahrida 23 nafar bemor tuzalib, kasallikdan sog‘ayganlar jami 194 212 nafarga yetdi va sog‘ayish ko‘rsatkichi 98 foizni tashkil etmoqda.
Shuningdek, 4 nafar koronavirusga chalingan bemor vafot etib, kasallikdan vafot etganlar soni 1465 nafarni tashkil qilmoqda.
Avvalroq Toshkentda koronavirus qurbonlari bo‘lgan tibbiyot xodimlari xotirasiga xiyobon tashkil etilishi, Zangiotadagi yuqumli kasalliklar shifoxonasida pnevmoniya va COVID-19 ga chalingan qancha bemor davolanayotgani to‘g‘risida ma’lumot berilgandi.